# Упутство за Јамб

## Увод

Јамб је нешто као покер, само што овде има коцкица, а нема новца. Бацате пет коцкица по три пута и покушавате да извучете најбољу руку. Два додатна бацања могу да буду или само са неким или са свим коцкицама.

Јамб је јако сличан класичној игри „Yahtzee“ који је робна марка компаније Hasbro, Inc.

Да покренете Јамб, изаберите Игре Јамб из Главног изборника, или откуцајте `gtali` у командној линији.

Јамб је укључен у `gnome-games` пакет, који је део Гномовог радног окружења. Овај документ је написан за Јамб 2.8.

## Играње Јамба

### Јамб у акцији

Снимак екрана главног прозора Гномовог Јамба.

Када игра крене, показаће вам се резултат првог бацања ваших коцкица.

1. Кликните на коцкице које желите поново да бацате.

2. Када сте одабрали све коцкице које желите поново да бацате, кликните дугме Бацај!.

3. Када добијете руку која вам се свиђа или останете без даљих бацања, кликните ред који одговара ономе што мислите да је најбоља комбинација коју имате. Могуће је имати и резултат нула, а ако кликнете на погрешан ред, добићете онолико поена колико тај ред доноси за коцкице које имате. (на пример, ако добијете јамб (5 истих коцкица) и кликнете на велику кенту, добићете нула поена за велику кенту).

Сваку комбинацију можете искористити само једном, тј. једном када одиграте неки ред и не можете поправити резултат касније ако добијете бољу руку.

Има само један изузетак од овог правила. Ако добијете 5 по други пут, можете га поново ставити у ред за 5 за додатних педесет поена. Ово можете да радите док год добијате 5. На крају игре ћете имати додатна бацања да попуните преостале редове. Запамтите само да, ако упишете нулу у ред за 5 (тј. попуните тај ред са нечим што није био 5), онда не можете ставити 5 ако га касније добијете, нула је све што можете да имате на крају у том реду.

Такође имате и бонус од 35 поена ако у првих шест редова имате збир од 63 или више поена.

### Коришћење тастатуре

Као алтернатива коришћењу миша, тастери 1 до 5 укључују и искључују коцкице за поновна бацања, исто као када бисте кликнули на њих. Тастер 1 је за прву коцкицу и тако даље. Користите остале стандардне контроле за бацање коцкица и означавање редова, тј. користите табулатор за мењање између дугмета за бацање и простора са поенима, користите тастере са стрелицама за кретање горе и доле кроз редове и тастер „Space“ за означавање реда.

## Опције игре

### Поставке за јамб

Прозорче поставки Гномовог Јамба.

## Људски играчи

Број играча

- Овде бирате број људских играча. Као што је описано изнад, можете имати највише шест играча.

## Рачунарски противници

Застој између бацања

- Рачунарски противници праве паузу између бацања, да бисте могли да видите шта тачно раде. Овим се игра донекле успорава.

Број противника

- Овде одабирате број рачунарских противника. Можете имати највише шест људских и рачунарских играча заједно. Ако покушате да повећате број рачунарских противника преко ове границе, број људских играча ће се смањити да се одржи број од највише шест играча.

## Тип игре

Издање игре

- Играјте или обичну игру (сличну класичном јамбу) или игру са бојама (сличну игри „Kismet“).

Имена играча

- Да бисте променили имена играча, само унесите нова имена у кућице.

## Стратегија игре

63 поена потребних за бонус у горњој половини је исто као добијање по три исте коцкице у сваком реду. Ако ставите више од три исте коцкице код петица и шестица, онда можете да дозволите себи да лоше бацање у реду са јединицима, или са двојкама и да ипак добијете бонус. У типу игре са бојама, добијате бонус од 55 поена ако у горњој половини имате између 71 и 77 поена, и бонус од 75 поена ако имате преко 77 поена.

Не заборавите вишеструке 5. Ако баците другу 5, опет је можете унети у ред за 5 за још више поена. Ово важи само за обични тип игре.

## Познате грешке и ограничења

Када промените тип игре, сличице нових коцкица неће бити приказиване док се игра поново не покрене. Требало би да можете да играте и са „погрешним“ коцкицама.

## Речник појмова

Запамтите да је редослед коцкица битан.

Три исте

Три коцкице имају исти број. Резултат је збир свих коцкица, нпр. 1, 2, 2, 2, 5.

Покер

Четири коцкице имају исти број. Резултат је збир свих коцкица, нпр. 2, 5, 5, 5, 5. У типу игре са бојама, резултат је 25 плус збир свих коцкица.

Јамб

Пет истих коцкица, нпр. 3, 3, 3, 3, 3. У типу игре са бојама, резултат је 50 плус збир свих коцкица.

Фул

Пет коцкица подељених у две групе: једна група од три коцкице са истим бројевима и друга група од две коцкице са истим бројевима, нпр. 1, 1, 1, 4, 4. У типу игре са бојама, резултат је 15 плус збир свих коцкица.

Фул исте боје

Ова категорија се користи само у типу игре са бојама. Пет коцкица подељених у две групе: једна група од три коцкице са истим бројевима и друга група од две коцкице са истим бројевима. Бројеви морају да имају исту боју, нпр. 3, 3, 3, 4, 4. Две коцкице имају исту боју ако им је збир 7: 1 и 6 су црне, 2 и 5 су црвене, а 3 и 4 су зелене. Резултат је 20 плус збир свих коцкица.

Два пара исте боје

Ова категорија се користи само у типу игре са бојама. Пет коцкица подељених у две групе: једна група од две коцкице са истим бројевима и још једна група од две коцкице са истим бројевима. Бројеви морају да имају исту боју, нпр. 3, 3, 4, 4. Две коцкице имају исту боју ако им је збир 7: 1 и 6 су црне, 2 и 5 су црвене, а 3 и 4 су зелене. Пета коцкица може бити било шта, Резултат је збир свих коцкица.

Све исте боје

Ова категорија се користи само у типу игре са бојама. Пет коцкица које су све исте боје. Две коцкице имају исту боју ако им је збир 7: 1 и 6 су црне, 2 и 5 су црвене, а 3 и 4 су зелене. Резултат је 35 поена.

Велика кента

Пет коцкица са узастопним бројевима, нпр. 2, 3, 4, 5, 6. Резултат је 40 поена.

Мала кента

Четири коцкице са узастопним бројевима. Пета коцкица може бити било шта, нпр. 2, 3, 4, 5, 5. Ова категорија се користи само у обичном типу игре. Резултат је 30 поена.

## Аутори

Јамб су написали Scott Heavner (sdh@po.cwru.edu) и Orest Zborowski. Ово упутство је написао Scott D Heavner (sdh@po.cwru.edu) а додатни материјал је приложио Callum McKenzie (callum@physics.otago.ac.nz). Да бисте пријавили грешке или дали предлог у вези овог програма или његовог упутства, пратите смернице из документа.

## Лиценца

Овај програм је слободан софтвер; можете га расподељивати и/или га мењати под условима ГНУ Опште Јавне Лиценце како је објављује Задужбина Слободног Софтвера; било верзије 2 те Лиценце, било (по вашем нахођењу) било које новије верзије.

Овај програм се расподељује у нади да ће бити од користи, али БЕЗ ИКАКВИХ ГАРАНЦИЈА; чак и без подразумеване гаранције КОРИСНОСТИ или ПРИЛАГОЂЕНОСТИ ОДРЕЂЕНОЈ НАМЕНИ. Видите ГНУ Општу Јавну Лиценцу за више детаља.

Примерак ГНУ Опште Јавне Лиценце је укључен у додатку Гномовог корисничког водича. Такође можете набавити примерак ГНУ Опште Јавне Лиценце од Задужбине Слободног Софтвера посетивши њихов веб сајт или пишући на

        Free Software Foundation, Inc.
        59 Temple Place - Suite 330
        Boston, MA 02111-1307
        USA