# Manual til Yatzy

## Introduktion

GNOME Yatzy er en slags poker med terninger og færre penge. Du kaster fem terninger tre gange og forsøger at skabe den bedste hånd. Dit 2. og 3. kast kan inkludere nogle af eller alle dine terninger.

GNOME Yatzy minder meget om terningspillet Yahtzee som er et varemærke der ejes af Hasbro, Inc.

For at køre GNOME Yatzy vælges Spil GNOME Yatzy fra Hovedmenuen, eller der skrives `gtali` i kommandolinjen.

GNOME Yatzy er inkluderet i pakken `gnome-games`, som er en del af skrivebordsmiljøet GNOME. Dokumentet beskriver version 2.8 af GNOME Yatzy.

## Sådan spilles GNOME Yatzy

### GNOME Yatzy i aktion

Skærmbillede af hovedvinduet i GNOME Yatzy.

Når spillet starter, ser du resultatet af dit første kast med terningerne.

1. Klik på de terninger, du vil kaste igen.

2. Når du har valgt alle de terninger, du vil kaste igen, så tryk på knappen Kast!.

3. Når du har en hånd du er tilfreds med, eller er løbet tør for terningkast, så klik på en række som du mener er den bedste kombination. Det er muligt at have et resultat på 0 og hvis du klikker på den forkerte række, bliver resultatet herefter. (hvis du f.eks. får yatzy - 5 ens - og klikker på rækken Stor, så får du 0 point i rækken Stor).

Du kan kun bruge hver kombination én gang, dvs. at når først du har indsat noget på en plads, så kan du ikke ændre det senere, hvis du kaster en bedre hånd.

Der er én undtagelse til denne regel, det er hvis du kaster 5 ens for anden gang, så kan du igen placere den i rækken 5 ens for at få 50 ekstra point. Det kan du fortsætte med at gøre, hver gang du får 5 ens. I slutningen af spillet får du ekstra kast til at udfylde de andre rækker. Vær opmærksom på, at hvis du får 0 point i din række med 5 ens (dvs., at du udfyldte noget i rækken, som ikke var 5 ens), så kan du ikke efterfølgende placere en 5 ens der, du får kun 0 point.

Der er også en bonus på 35 point hvis du får 63 point eller mere i de øverste seks rækker.

### Med tastaturet

Som et alternativ til at bruge musen, så slår tasterne 1 til 5 terningerne til/fra, på samme måde som hvis du havde klikket på dem. Tasten 1 er den første terning osv. Brug de sædvanlige styringer til at kaste terningen og vælge en række. Dvs. brug tabulator til at skifte mellem kast-knappen og pointområdet, brug piletasterne til at navigere op og ned i rækkerne og brug mellemrum til at vælge.

## Spilindstillinger

### Indstillinger for GNOME Yatzy

Dialogboksen med indstillinger for GNOME Yatzy.

## Menneskespillere

Antal spillere

- Vælg antallet af menneskespillere. Som beskrevet ovenfor må du højst have 6 spillere i alt.

## Computermodstandere

Forsinkelse mellem hvert kast

- Få computermodstanderne til at holde pause mellem hvert kast med terningerne, så du kan se, hvad de foretager sig. Gør spillet lidt langsommere.

Antal modstandere

- Vælg antallet af computermodstandere. Du må højst have 6 menneske- og computerspillere i alt. Hvis du forsøger at øge antallet over grænsen, så vil antallet af menneskespillere blive reduceret så der fortsat er 6 spillere i alt.

## Spiltype

Versionen af spillet, der skal spilles

- Spil enten den almindelige version (der minder om Yahtzee) eller den version med farver (der minder om Kismet).

Spillernavne

- For at ændre spillernes navne skal du blot indtaste de nye navne i boksene.

## Spilstrategi

De 63 point der kræves for at få bonussen i den øverste halvdel svarer til at få tre af hver terningtype i hver række. Hvis du får flere end tre terninger i rækkerne 5'ere og 6'ere, så kan du tåle at placere et dårligt kast enten i rækken 1'ere eller rækken 2'ere og stadigvæk få bonussen. I farveversionen får du en bonus på 55 hvis summen i din øverste halvdel er mellem 71 og 77, og en bonus på 75 hvis summen i din øverste halvdel er større end 77.

Glem ikke flerdobbelte 5 ens, hvis du kaster 5 ens for anden gang, så kan du også placere den i rækken med 5 ens for at få endnu flere point. Det gælder kun i det almindelige spil.

## Kendte fejl og begrænsninger

Når du skifter spiltype, så bruger spillet ikke de nye terningbilleder før du har genstartet Yatzy. Det bør fungere korrekt med de “forkerte” terninger.

## Ordliste

Husk på at rækkefølgen på terningerne ikke er vigtig.

3 ens

Tre af terningerne har det samme tal. Giver summen af alle terningerne. F.eks. 1, 2, 2, 2, 5.

4 ens

Fire af terningerne har det samme tal. Giver summen af alle terningerne. F.eks. 2, 5, 5, 5, 5. I farvespillet, gives 25 plus summen af alle terningerne.

5 ens

Fem identiske terninger. F.eks. 3, 3, 3, 3, 3. I farvespillet, gives 50 plus summen af alle terningerne.

Fuldt hus

Fem terninger bestående af to grupper: En gruppe på tre med det samme tal og en anden gruppe på to med det samme tal. F.eks. 1, 1, 1, 4, 4. I farvespillet, gives 15 plus summen af alle terningerne.

Fuldt hus - samme farve

Kategorien bruges kun i farvespillet. Fem terninger bestående af to grupper: En gruppe på tre med de samme tal og en anden gruppe på to med de samme tal. Tallene skal have samme farve. F.eks. 3, 3, 3, 4, 4. To terninger har den samme farve, hvis deres sum er 7: 1 og 6 er sort, 2 og 5 er rød, og 3 og 4 er grøn. Giver 20 plus summen af alle terningerne.

To par - samme farve

Kategorien bruges kun i farvespillet. Fem terninger bestående af to grupper: En gruppe på to med de samme tal og en anden gruppe på to med de samme tal. Parrene skal have samme farve. F.eks. 3, 3, 4, 4. To terninger har den samme farve, hvis deres sum er 7: 1 og 6 er sort, 2 og 5 er rød, og 3 og 4 er grøn. Den femte terning kan være enhver værdi. Giver summen af alle terningerne.

Flush

Kategorien bruges kun i farvespillet. Fem terninger, som alle har den samme “farve”: To terninger har den samme farve, hvis deres sum er 7: 1 og 6 er sort, 2 og 5 er rød, og 3 og 4 er grøn. Giver 35 point.

Stor

Fem terninger med fortløbende tal. F.eks. 2, 3, 4, 5, 6. Giver 40 point.

Lille

Fire terninger med fortløbende tal. Den femte terning kan være ethvert tal. F.eks. 2, 3, 4, 5, 5. Kategorien bruges kun i det almindelige spil. Giver 30 point.

## Forfattere

GNOME Yatzy blev skrevet af Scott Heavner (sdh@po.cwru.edu) og Orest Zborowski. Manualen blev skrevet af Scott D Heavner (sdh@po.cwru.edu) med ekstra materiale tilføjet af Callum McKenzie (callum@physics.otago.ac.nz). Rapportér en fejl eller kom med et forslag til programmet eller manualen ved at følge instruktionerne i dette dokument.

## Licens

Dette program er fri software: du kan distribuere det og/eller ændre det under betingelserne i GNU General Public License, der udgives af Free Software Foundation; enten version 2 eller (ved dit valg) enhver senere version.

Dette program distribueres i håb om, at det vil vise sig nyttigt, men UDEN NOGEN FORM FOR GARANTI, uden selv de underforståede garantier omkring SALGBARHED eller EGNETHED TIL ET BESTEMT FORMÅL. Yderligere detaljer kan læses i GNU General Public License.

En kopi af GNU General Public License er inkluderet som et tillæg til GNOME-brugervejledningen. Du kan også få en kopi af GNU General Public License fra Free Software Foundtation ved at besøge deres websted eller skrive til

        Free Software Foundation, Inc.
        59 Temple Place - Suite 330
        Boston, MA 02111-1307
        USA